|  |  |
| --- | --- |
| *Budapest Főváros Önkormányzata,* **Szeneczey Balázs dr., Városfejlesztési Főpolgármester-helyettes kiadmányozta a Főpolgármester nevében:**  (2015. július 22.) |  |
| A vélemény leszögezi, hogy a kerület TF-jának és ITS-ének összhangban kell lennie Budapest Főváros Közgyűlése által jóváhagyott Budapest 2030 Hosszú Távú Városfejlesztési Koncepciójával és a Budapest 2020 – Integrált Településfejlesztési Stratégiájával. A vélemény a rögzített célokkal alapvetően egyetért.  *Részletes észrevételek:*  Megalapozó vizsgálat:  16. oldal:  Budapest 2030 átfogó céljai pontosítandók  19. oldal:  A TFP negyedik tématerülete” Gazdaságélénkítés és munkahelyteremtés” tervezési ideje helytelenül szerepel, helyes: 2015 tavasza. A TFP programok kimeneti céljai, nem pontosan vannak megadva a dokumentumban, ezek javítását kérik úgy, hogy legyen egyértelmű, hogy az egyes célok melyik tématerületre vonatkoznak.  122-123. oldal:  1.8 *Az épített környezet* c. fejezet SWOT-jában ellentmondás van, ami az új jogszabályi környezetet – TSZT 2015 és FRSZ - egyrészt veszélyként, másrészt kihívásként értékeli. Javasolja a leírtak felülvizsgálatát.  139. oldal:  A TSZT 2015 és FRSZ 2015 hatálybalépési dátuma helyesen: 2015. március 18.  Integrált Településfejlesztési Stratégia:  4. oldal:  A Budapest 2020 Integrált Településfejlesztési Stratégia és Budapest 2030 Hosszú Távú Városfejlesztési Koncepció fejlesztési dokumentumok neve rosszul szerepel.  16-18. oldal:  3.3 *Városrészi célok* c. fejezetben a „*Városrész központok funkcionális és közterületi fejlesztése”* cél kapcsán megjegyzendő, hogy a TSZT 2015 Területfelhasználás terve szerint az Almássy tér, Klauzál tér és a Rózsák tere „Zkp”, azaz zöldterületi közpark, közkert kategóriába tartozik, amire javasolt utalni a projekt leírások kapcsán.  26-27. oldal:  Klauzál tér akcióterületen a vegyes forgalmú, humanizált közlekedés kialakítása támogatandó. Az észrevétel szerint a Gozsdu udvarban kialakított autómentes zóna kiterjesztése javasolt, az alábbi módokon:   * Király utca felújítása a tranzit forgalom megszűntetésével (jelenleg is futó BKK projekt a VII. kerületi Önkormányzat részvételével * Dob utca felújítása szintén a tranzit forgalom megszűntetésével (utóbbi javasolt új elem) * Holló, Síp és Kazinczy utcák sétáló utcává alakítása * Madách tér hátsó traktusának közterületté való alakítása * Károly körút és Astoria kereszteződésben balkanyar visszahelyezése (újpalotai villamos vonal építéséhez kapcsolódóan) * Összes akcióterületi utca megnyitása az ellenirányú kerékpár forgalom számára, ehhez szükséges keresztmetszet forgalomtechnikai biztosítása * Kerékpártámaszok kerékpáros parkolási igényeket lekövető telepítése.   A mélygarázs építését nem támogatja a véleményező, mivel az akcióterületen, illetve környezetében elegendő parkolóházi és mélygarázs kapacitás áll rendelkezésre, melyek kihasználtsága jelenleg alacsony. Elérendő cél, hogy a közterületen csak rövidtávú parkolás legyen, a közép- és hosszú távú parkolás közterületen kívül történjen.  27-29. oldal:  Rákóczi úti és Erzsébet körúti akcióterületeknél a véleményező javasolja, hogy a projektek műszaki tartalmában kerüljön rögzítésre a kerület számára kívánatos útkeresztmetszeti elrendezés, valamint indikátorként szerepeljen az ilyen műszaki tartalommal megvalósult útszakaszhossz mindkét akcióterületre.  35. oldal:  Társasházak megújításának támogatása c. projektnél javasolt a KEHOP energiahatékonyság javítására irányuló támogatásait is nyomon követni.  37. oldal:  Output indikátoroknál javasolt felülvizsgálni a „lakáskoncepció száma” indikátort, mivel önmagában nem járul hozzá a kitűzött célokhoz.  36-38. oldal:  Az „Önkormányzati bérlakásszektor funkcionális és fizikai megújítása” c. projekt esetében a nyomon követés és lakáshasználattal kapcsolatos képzés megjelenítése ajánlott a projektben.  38. oldal:  Projektelemek sorszáma hiányzik.  52-58. oldal:  Pozitív a részletes antiszegregációs program kidolgozása, az alábbi kiegészítések javasoltak:   * cserelakások kiajánlásával kapcsolatosan a családok költözésének nyomon követése, annak érdekében , hogy a családok valóban ne kerüljenek rosszabb helyzetbe * Üresen álló részben önkormányzati épületek problémáját az önkormányzat több helyen is említi. Javasolt az üres ingatlanok hasznosítására egy komplex intézkedési program kidolgozása, lakhatási elemekkel. * Az egyedülálló idősek lakhatási költségeinek csökkentése érdekében javasolt innovatív programok bevezetésének lehetőségét megvizsgálni (pl. lakáscsere nagycsaládos bérlőkkel, intergenerációs együttélési formák elterjesztése).   59. oldal:  Budapest Településfejlesztési Koncepciója (BTFK) nem azonos a táblázatban hivatkozott FŐTEP-pel. A stratégia külső összefüggéseinél kérik a koncepció céljaihoz való kapcsolódást bemutatni.  70. oldal:  értelmetlen mondat táblázat 1. sorának, utolsó cellájában.  Egyéb általános jellegű megjegyzések:  Budapest közúthálózat fejlesztéseit a Balázs Mór terv tartalmazza a TSZT 2015-tel összhangban. Kérik, hogy a közlekedési hálózat tervezése során a Tervben lefektetett stratégiai és operatív célokat vegyék figyelembe. | Budapest 2030 átfogó céljai a kért módon javításra kerültek.  A TFP három témakörére (Duna-menti, barnamezős területek fejlesztése, valamint a szociális városrehabilitációs programok) irányuló célok megfogalmazása pontosításra került.  Az észrevétel helytálló, így a SWOT „Veszélyek” oszlopából törlésre került az „új jogszabályi környezet” terminus.  A TSZT és FRSZ hatálybalépési dátuma 2015. március 17-ről, az észrevétel alapján 2015. március 18.-ra javítva lett.  A fejlesztési dokumentumok neve javításra került az ITS-ben.  Városrészi célok táblába az akcióterületeknél megjelölésre került a terek TSZT besorolása.  Tervezői beavatkozást nem igényel. A megjelenített javaslatokat az önkormányzat a részletes tervezés során megfontolja. Az önkormányzat alapvető fejlesztési irányként azonban a vegyes forgalmú utcák kialakítását preferálja, az ott élők gépjárműveinek teljes kitiltását az utcákból nem támogatja.  A kerékpárforgalom szabályrendszerének kialakítása már megtörtént a kerületben, így ahol lehetséges az ellenirányú forgalmat lehetővé tették.  A mélygarázs építését a Klauzál tér hatályos szabályozási terve tartalmazza. A jövőben készülő parkolási koncepcióban kerül majd meghatározásra, hogy milyen módon tudja az önkormányzat hatékonyabban ösztönözni a parkolóházi, mélygarázsi kapacitások nagyobb fokú igénybevételét.  Az útkeresztmetszeti szélesség meghatározása nem ITS szintű feladat. Az önkormányzat a részletes tervezésnél, a Fővárosi Önkormányzattal és a szomszédos kerületekkel való partneri együttműködésben kívánja az álláspontját kialakítani. Az indikátor beépítésre került a Rákóczi úti projektnél, az Erzsébet körút esetében a forgalmi sávok csökkentése nem szerepel célként.  A KMR-ben a társasházak energetikai felújítását a VEKOP 5.2 intézkedés tartalmazza. A KEHOP esetleg mintaértékű modell projekteket finanszírozhat a KMR-ben.  Az indikátor törlésre került, helyette az alábbi két indikátor került megjelölésre:   * szociális bérlakások számának változása * szociális és költség elvűlakbéren kiadott lakások aránya az összes önkormányzati tulajdonú lakáson belül.   A projekthez tartozó projektelem tábla utolsó sora kiegészítésre került a javaslat szerint:  Projektelem neve: Önkormányzati bérlők hátralékcsökkentő, mobilizáció esetén költözésre való felkészítést célzó, illetve utánkövetést biztosító programja.  Projektelem tartalma:  Hatékonyabb jelzőrendszer kialakítása az ERVA NZrt. és a szociális ellátórendszer között a hátralékok felhalmozódásának megelőzése érdekében, illetve intenzív adósságkezelés program (szociális munka) a lakhatásban veszélyeztetettek számára. A mobilizált bérlők esetében a költözésre felkészítő programok, illetve a költözés után az új lakásban nyomon követési program annak érdekében, hogy a hátrányos helyzetű bérlők képesek legyenek megtartani a lakhatásukat. Lakáshasználattal (energiatakarékosság, korszerűsített lakások, új gépészeti elemek használata, kapcsolatos képzés tartása a hátrányos helyzetű bérlők számára.  Pótolva az anyagban.  A javaslat beépítésre került, az Antiszegregációs program intézkedési tervében a „Lakhatási integráció biztosítása” intézkedés kiegészült az alábbiakkal:  „A költözésre felkészítő és a költözés után nyomon követési program, annak érdekében, hogy a hátrányos helyzetű bérlők a lakhatásukat képesek legyenek megtartani.”  Az üres épületek jelentős része magántulajdonban van, az önkormányzati épületek felújítása a finanszírozási lehetőségekhez képest folyik. Az önkormányzat az üres épületek hasznosítási módját a lehetőségekhez képest folyamatosan dolgozza ki.  Az önkormányzat már jelenleg is számos intézkedéssel segíti az egyedülálló bérlőket (Ld. Megalapozó tanulmány). Lakáscsere lehetősége jelenleg is fennáll. A javaslatot az önkormányzat a későbbiek során megfontolja.  A fejezet táblázata a BTFK céljait tartalmazza a FŐTEP megjelölés tévesen került a táblázatba, javításra került.  A mondat javításra került.  Az önkormányzat a részletes tervezések során figyelembe veszi a Balázs Mór Terv céljait, illetve nyitott a Fővárossal és szomszédos kerületekkel a partnerségi tervezésre. ITS módosítást nem igényel. |
| *Budapest Főváros Kormányhivatala, Műszaki Engedélyezési és Fogyasztóvédelmi Főosztály, Útügyi Osztály,* *dr. György István kormánymegbízott megbízásából*, **Balassa Bálint osztályvezető** |  |
| Településfejlesztési Koncepcióhoz:   * A kerületi lakóutcák átmenő forgalmának csökkentésével a kerékpáros és gyalogos forgalom előnyben részesítésével egyetértenek, ugyanakkor a főútvonalak forgalomcsillapítás miatti visszaépítését nem támogatják. * A közterületek parkolás alóli felszabadítása, a parkolóhely hiány enyhítése érdekében parkolási koncepció kidolgozását fontosnak tartják.   Integrált Településfejlesztési Stratégia akcióterületeihez és közlekedésfejlesztéséhez kapcsolódó észrevételek:   * közterületek állapotának javításával egyetértenek * a gyalogos és kerékpáros közlekedés fejlesztésének érdekében a közutak területének újrafelosztását csak megfelelő keresztmetszeti szélességű gyűjtőutak esetében ill. alternatív, nagy áteresztőképességű útvonal kialakításával tartják lehetségesnek. A meglévő főútvonalak visszaépítését (Rákóczi út) nem támogatják. * Klauzál téri mélygarázs építését támogatják. * Rákóczi úti villamosvonal átvezetését az Erzsébet hídon nem tartják reálisnak műszakilag. Újpalota irányába a Thököly úti folytatás helyett az M4 továbbépítését tartják kedvezőbbnek. * A közösségi közlekedés vonzóvá tétele szempontjából a forgalomszabályozási és utastájékoztatási rendszer fejlesztésével egyetértenek. Fontosnak tartják, hogy a járatok megfelelő sűrűséggel és kiszámíthatóan közlekedjenek. * A lakózónák szélén parkolóházak / mélygarázsok építési helyének kijelölését a belvárosban egyre növekvő parkolóhely hiány enyhítése érdekében támogatják.   Egyéb észrevétel, melynek az ITS-be való beépítését javasolják:   * Új közúthálózati elemek létrehozásánál azok távlati megfelelősége érdekében az OTÉK előírás szerinti építési szélességek biztosítandók * A gyalogos és kerékpáros közlekedés hálózatát úgy kell meghatározni, hogy azok szükséges helyigénye biztosítható legyen. | A Főváros településfejlesztési dokumentumaiban szerepel a Rákóczi úton a villamosvonal visszaépítése, ami mindenképpen a forgalmi sávok számának csökkenésével jár. A főútvonalak fejlesztéseinek tervezése a Főváros feladatkörébe tartozik, abban a kerület partnerként részt kíván venni. A helyi kereskedelem fejlesztés érdekében a Rákóczi út forgalomcsökkentését a kerület támogatja.  A parkolási koncepció kidolgozását a TFK tartalmazza.  Az észrevételeket a tervezők tudomásul vették, azok a dokumentumokban változtatásokat nem igényelnek.  A kerékpáros közlekedés feltételeinek kialakítása a kerületben már megtörtént. A vegyes forgalmú utcák esetében, melyeket létrehozását a kerület preferálja, külön gyalogos és kerékpáros sávok nem kerülnek kialakításra, az utcában az autók csökkentett sebességgel közlekedhetnek csak. A kerület nem támogatja a területén (illetve a környezetében) újabb nagy áteresztőképességű utak létrehozását.  A közösségi közlekedés és a főútvonalak fejlesztése a Főváros hatáskörébe tartozik, a tervezésben a kerület partnerként kíván részt venni. A Rákóczi úti villamosvonal fejlesztése a Főváros településfejlesztési dokumentumaiban szerepel.  Az ITS-ben változtatást nem igényel, mivel:  A kerület nem tervezi új közúthálózati elem létrehozását (belvárosi helyzetéből adódóan, kialakult úthálózattal rendelkezik).  Az észrevétel a vegyes forgalmú utcák esetében nem tartható, mivel az ellentmond a vegyes forgalom alapvető koncepciójának.  Az önkormányzat a részletes tervezések során a véleményezővel egyeztet majd. |
| *Fővárosi Csatornázási Művek Zrt*., **Oszoly Tamás, hálózatüzemeltetési igazgató** |  |
| Megalapozó Tanulmányhoz:  130.oldal:  Szennyvízelvezetés fejezetben az alábbi korrekciók szükségesek:  A Budapesti Szennyvíztisztító Telep 2010-es üzemszerű működésének megkezdése előtt a szennyvíz előmechanikai tisztítás után került a Dunába és nem tisztítatlanul. Javítani szükséges.  Törölni szükséges, mert nem teljesen helytálló: „Számos csatorna, főleg a nagyobb gyújtőcsatornák, beton és tégla anyagú, amik vízzárósága nem megfelelő, így a szennyvíz egy része a talajba szivárog el.  142. oldal, 2.1 fejezet:  „A csatornahálózat kiépítettsége 100%-os, azonban a nagyátmérőjű egyesített csatornahálózat koros, beton és tégla anyagú, amik vízzárósága nem megfelelő, így a szennyvíz egy része a talajba szivárog el.” szöveg helyett az alábbit kérik betenni:  „A kerület 100%-ban csatornázott, azonban a hálózat fejlesztése szükséges, új tehermentesítő gyűjtőcsatornák építésével.” | A Megalapozó tanulmányban a kért szövegek javításra kerültek. |