**248/2014. (VI.12.) számú Képviselő-testületi határozat:**

**- Önkormányzati ingatlanok hasznosítása, a Klauzál téri Csarnok rekonstrukciójával kapcsolatos döntések -**

*(13 igen, 0 nem, 2 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Önkormányzat kizárólagos tulajdonát képező Budapest VII. kerület Verseny u. 26. szám alatti 32933/A hrsz.-on nyilvántartott lakóépület társasházzá történő alapításához hozzájárul, és felhatalmazza a Pénzügyi és Kerületfejlesztési Bizottságot, hogy a Budapest VII. kerület Verseny u. 26. szám alatti 32933/A hrsz.-on nyilvántartott lakóépület társasházzá történő alapításához szükséges tulajdonosi döntéseket – ideértve a szükséges okiratok jóváhagyását - hozza meg.

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felhatalmazza az ERVA NZrt.-t, hogy a Budapest VII. kerület Verseny u. 26. szám alatti 32933/A hrsz.-on nyilvántartott lakóépület társasházzá alapítása érdekében a szükséges intézkedéseket tegye meg, ideértve a szükséges okiratok elkészítését, és azok illetékes hatóságok részére történő benyújtását.

**Felelős:** Vattamány Zsolt polgármester

**Határidő:** 2014.október 31.

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*dr. Csomor Sándor az ERVA NZrt. ügyvezetője*

*Benedek Zsolt a Pénzügyi és Kerületfejlesztési Bizottság elnöke*