**784/2015.(07.20.) Sz. PKB határozat**

**- A Bp. VII. Dohány u. 31. sz. (hrsz.: 34544/1) alatti ingatlanra kiírt pályázati árverés eredményének megállapítása**

**Módosító indítvány –**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a **Budapest VII.,** **Dohány u. 31.** szám alatti 34544/1 hrsz.–on nyilvántartott, 1054 m2 alapterületű „kivett lakóház, udvar” megnevezésű ingatlan értékesítésére kiírt pályázati árverési felhívást **eredményesnek nyilvánítja**, az alábbi feltételek részletezése mellett azzal, hogy az eljárás nyertesének az egyetlen ajánlatot tevő **SHAMI Ingatlanforgalmazó és Építőipari Korlátolt Felelősségű Társaságot** (rövidített elnevezés: **SHAMI Kft.**, székhely: 1063 Budapest, Szív u. 7.,  cégjegyzékszáma: 01-09-884755, adószáma: 14013287-2-42, képviselő: Szász Levente István ügyvezető) nevezi meg az alábbiak szerint:

**Vételár: 260.500.000,- Ft**

**A megvalósítandó funkció:** **LAKÓÉPÜLET vagy HOTEL**

**A megvalósítás határideje:** **2018. december 31.**

**Egyéb kikötés: a beépítési kötelezettség 2018. december 31-ig történő nem teljesítése esetén az Önkormányzat választása szerint a vételár 50 %-ának megfelelő összegű kötbért köt ki, vagy az Önkormányzat a vevő által megfizetett vételáron az adásvételi szerződésben kikötött – és az ingatlan nyilvántartásban bejegyzett - visszavásárlási jogát gyakorolja a vételár 20 %-ának megfelelő kötbér kikötése mellett.**

***A beépítési határidőben az építési engedéllyel kapcsolatos esetleges jogorvoslati időszak nem számít bele, illetve ezzel a határidő meghosszabbodik.***

**Az ingatlan tulajdonjogának továbbadása esetén a beépítési kötelezettséget a feleknek külön okiratban kell rögzítenie, azonban ezen feltétel nem teljesülése esetén az ingatlan vételár 50 %-ának megfelelő összegű szerződésszegési kötbért köt ki az Önkormányzat.**

Az adásvételi szerződést a pályázati árverés nyertesének a nyertes vételár igazolt befizetését és az ERVA NZrt. számláján történő jóváírását követően az ajánlattételi határidő (2015. június 19. nap) lejártát követő 50 (ötven) napon belül kell megkötnie.

Amennyiben a pályázati árverés nyertese a megadott határidőn belül a vételárat nem fizeti meg, és az adásvételi szerződést nem köti meg, elveszíti a szerződéskötésre vonatkozó jogát és az ajánlati biztosíték összegét bánatpénz jogcímén.

A pályázati árverés nyertese az adásvételi szerződés aláírásáig köteles nyilatkozni arról, hogy átlátható szervezetnek minősül.

**Felelős:  Vattamány Zsolt polgármester**

**Határidő: 2015. augusztus 08.**

**Végrehajtásért felelős: dr. Csomor Sándor – vezérigazgató – ERVA Nonprofit Zrt.**

*A fenti határozatot a Bizottság (6 igen, 0 nem szavazattal, 1 tartózkodással) elfogadta.*